STAคิดหนักเลื่อนขายหุ้นตลาดสิงคโปร์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — STA เลื่อนขายหุ้นสิงคโปร์ ชี้ตลาดทุนทั่วโลกผันผวน
นายกิติชัย สินเจริญกุล กรรมการ บริษัท ศรีตรังแอโกรอินดัสทรี (STA) เปิดเผยว่า บริษัทได้พิจารณาและเห็นสมควรให้เลื่อนการเสนอขายหุ้นในต่างประเทศเพื่อนำเข้าจดทะเบียนในตลาดหุ้นสิงคโปร์ เนื่องจากเหตุการณ์ความผันผวนของตลาดทุนทั่วโลก
บริษัทได้รับจดหมายแจ้งคุณสมบัติการเข้าเป็นบริษัทจดทะเบียนในประเทศสิงคโปร์ จากตลาดหลักทรัพย์สิงคโปร์ เมื่อวันที่ 28 ก.ค. 2553 
ส่วนขั้นตอนในประเทศไทย บริษัทได้รับอนุญาตให้เสนอขายหุ้นที่ออกใหม่จำนวน 280 ล้านหุ้น จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เป็นที่เรียบร้อยแล้วเมื่อวันที่ 26 ส.ค. 2553
บริษัทหลักทรัพย์ (บล.) ทรีนีตี้ ระบุในบทวิเคราะห์ว่า STA จบการโรดโชว์เสนอขายหุ้นที่สิงคโปร์ รอกำหนดราคาเสนอขายหุ้นวันที่ 1 ก.ย. และเข้าจดทะเบียนในตลาดหุ้นสิงคโปร์วันที่ 9 ก.ย. 2553 คาดกระแสตอบรับดี 
ส่วนราคาหุ้นที่ต่ำกว่า 21 บาท บล.ทรีนีตี้ เห็นเป็นโอกาสซื้อ เป้าหมาย 25.50 บาท แม้กำไรไตรมาส 3 อ่อนตัวลงบ้าง แต่เป็นที่รับรู้กันแล้วและอาจอยู่ราว 700 ล้านบาท จากก่อนหน้านี้คาดว่าต่ำเพียง 500600 ล้านบาท หลังความต้องการยางพาราเพิ่มขึ้น จากอุตสาหกรรมยานยนต์ขยายตัวหนุนความต้องการใช้ยางรถยนต์พุ่ง
ล่าสุด ราคาหุ้น STA ปรับตัวขึ้นแรงกว่าตลาดรวม ปิดที่ระดับ 21.20 บาท บวก 0.70 บาท หรือ 3.41% มูลค่าซื้อขายหนาแน่น 536 ล้านบาท